[pic] | COMISIA COMUNITĂŢILOR EUROPENE |

Bruxelles, 15.10.2008

COM(2008) 628 final

RAPORT AL COMISIEI CĂTRE CONSILIU

privind monitorizarea deciziilor de descărcare de gestiune pentru 2006 (sinteză) - Recomandările Consiliului emise în temeiul articolului 276 din Tratatul CE, articolului 180b din Tratatul Euratom, articolului 147 din Regulamentul financiar aplicabil bugetului general, articolului 119 alineatul (5) din Regulamentul financiar aplicabil FED și dispozițiilor similare din Regulamentul financiar ad hoc anterior aplicabil FED {SEC(2008)2580}

CUPRINS

PREAMBUL 3

I. Recomandarea Consiliului privind bugetul general 4

A) Introducere (documentul de lucru al Comisiei, punctele 1-2) 4

B) Declarația de asigurare (DAS) și informațiile justificative (documentul de lucru al Comisiei, punctele 3-5) 4

C) Controlul intern al Comisiei (documentul de lucru al Comisiei, punctele 6-10) 4

D) Gestiunea bugetară (documentul de lucru al Comisiei, punctele 11-14) 5

E) Veniturile (documentul de lucru al Comisiei, punctele 15-17) 5

F) Politica agricolă comună (documentul de lucru al Comisiei, punctele 18-20) 6

G) Măsuri structurale (documentul de lucru al Comisiei, punctele 21-25) 6

H) Politici interne, inclusiv cercetarea (documentul de lucru al Comisiei, punctele 26-32) 7

I) Acțiuni externe (documentul de lucru al Comisiei, punctele 33-35) 7

J) Strategia de preaderare (documentul de lucru al Comisiei, punctele 36-38) 8

K) Cheltuieli administrative (documentul de lucru al Comisiei, punctele 39-46) 8

L) Instrumente financiare și activități bancare (documentul de lucru al Comisiei, punctele 47-48) 9

II. Rapoartele speciale ale Curții de Conturi (documentul de lucru al Comisiei, punctele 49-63) 9

III. Fondurile Europene de Dezvoltare (documentul de lucru al Comisiei, punctele 64-66) 9

PREAMBUL

Conform cerințelor tratatelor și regulamentelor financiare, Comisia a pregătit rapoarte de monitorizare privind descărcarea de gestiune pentru 2006, care fac referire la recomandarea Consiliului din 12 februarie 2008 și la rezoluțiile votate de Parlamentul European la 22 aprilie 2008. Prezentul raport de monitorizare abordează recomandările formulate de Consiliu. Un raport de monitorizare separat abordează recomandările formulate de Parlament.

Rapoartelor de monitorizare sintetizate, care sunt publicate în toate limbile oficiale ale Uniunii Europene, li se adaugă documentele de lucru ale Comisiei, oferind răspunsuri detaliate la fiecare recomandare specifică, atât din partea Consiliului, cât și a Parlamentului. Răspunsurile se referă la acțiuni pe care Comisia intenționează să le întreprindă sau pe care le-a întreprins deja, precum și la recomandările pe care Comisia nu va putea sau nu poate să le urmeze. Datorită constrângerilor legate de traduceri, documentele de lucru detaliate sunt publicate în limbile engleză, franceză și germană. Fiecare capitol al rapoartelor de sinteză cuprinde trimiteri la numerele corespunzătoare ale recomandării din documentele de lucru.

În ceea ce privește descărcarea de gestiune pentru 2006, Comisia a identificat un total de 66 de recomandări care i-au fost adresate de Consiliu. Comisia consideră că în ceea ce privește 42 dintre recomandări s-au luat măsurile necesare, deși, în unele cazuri, rezultatele acestora vor trebui examinate. Pentru alte 24 de recomandări, Comisia este de acord să ia măsurile recomandate de Consiliu.

I. RECOMANDAREA CONSILIULUI PRIVIND BUGETUL GENERAL

A ) Introducere (documentul de lucru al Comisiei, punctele 1-2)

COMISIA SE DECLARă PE DEPLIN DE ACORD CU PUNCTUL DE VEDERE EXPRIMAT DE CONSILIU ÎN CEEA CE PRIVE ște necesitatea ca toți participanții implicați în punerea în aplicare a bugetului să continue să facă tot posibilul pentru a îmbunătăți funcționarea sistemelor de supraveghere și control și pentru a continua să facă progrese în vederea obținerii unei declarații de asigurare (DAS) necalificate în toate domeniile bugetare.

În februarie 2008, Comisia a prezentat un raport intermediar de activitate privind planul său de acțiune pentru un cadru de control intern integrat [COM(2008) 110] și a ajuns la concluzia că majoritatea „spațiilor libere” au fost completate. Operațiunile vor fi încheiate în 2008, iar primul raport final va fi întocmit la începutul lui 2009.

În prezent, Comisia definitivează evaluarea costurilor controlului pentru agricultură, Fondul European de Dezvoltare Regională (FEDR) și gestiunea centralizată directă. Rezultatele vor reprezenta baza unui comunicări care va fi prezentată de Comisie în toamna anului 2008, cu scopul de a relansa discuția interinstituțională privind riscul tolerabil.

În ceea ce privește simplificarea, se preconizează modificări minore în cadrul legislației actuale. Pentru ciclul legislativ 2007-2013, în anumite sectoare, inclusiv dezvoltarea rurală și acțiunile structurale, au fost introduse câteva elemente care vizează reducerea erorilor. Comisia a clarificat regulile prin intermediul orientărilor pentru – de exemplu – FP7, normele de punere în aplicare pentru fondurile structurale din 2007-2013, politica în domeniul educației pentru 2007. Atunci când este necesar, Comisia va continua să ofere sprijin și orientări suplimentare. De asemenea, Comisia se va asigura că viitoarele propuneri legislative prevăd norme clare și simple.

B ) Declarația de asigurare (DAS) și informațiile justificative (documentul de lucru al Comisiei, punctele 3-5)

CONFORM RECOMANDăRII CONSILIULUI, ÎN TIMPUL PREGăTIRII SITUA țiilor financiare ale Comunității pentru 2007, inclusiv în ceea ce privește procedurile de încheiere, Comisia a luat act de observațiile privind contabilitatea formulate de Curtea de Conturi în raportul anual pe 2006. Separarea dintre Direcția Generală Educație și Cultură și agenția executivă a fost realizată, iar conturile anuale pentru 2007 au fost pregătite separat.

C) Controlul intern al Comisiei (documentul de lucru al Comisiei, punctele 6-10)

SUNT NECESARE EFORTURI SUPLIMENTARE PENTRU REMEDIEREA PUNCTELOR SLABE ALE SISTEMELOR DE SUPRAVEGHERE și control, în special cele subliniate în rezervele formulate de ordonatorii de credite delegați și cele referitoare la domeniile bugetare pe care Curtea de Conturi le-a considerat nesatisfăcătoare. Comisia va lua măsuri energice privind cauzele rezervelor din raporturile anuale de activitate din 2007 și va monitoriza cu atenție progresele înregistrate.

Comisia va depune toate eforturile necesare pentru a demonstra eficacitatea controalelor sale. Instituția a inclus în observațiile privind situațiile financiare anuale ale Comunităților Europene pentru exercițiul financiar 2007 o secțiune nouă privind recuperarea sumelor plătite necuvenit, ca urmare a deciziilor sale de corecție. Obiectivul acestei secțiuni este de a oferi o imagine generală a procedurii existente pentru recuperarea sumelor plătite necuvenit și de a prezenta o estimare optimă a sumei totale.

Sistemul contabil al Comisiei este în curs de extindere pentru a permite, începând cu 2008, o raportare completă privind corectarea erorilor de către aceasta, inclusiv erorile asociate cu sumele plătite în anii anteriori, și pentru a furniza informații mai complete despre capacitatea instituției de a recupera fondurile pe o bază multianuală.

De asemenea, Comisia acționează pentru a obține informații fiabile de la statele membre privind corecțiile și recuperările financiare efectuate de acestea. Informațiile privind recuperările au fost prezentate în cadrul raportului financiar al FEGA, secțiunea Garantare, al celui de-al 18-lea raport anual privind punerea în aplicare a fondurilor structurale și în cadrul observațiilor privind situațiile financiare anuale pe 2006.

D) Gestiunea bugetară (documentul de lucru al Comisiei, punctele 11-14)

COMISIA ESTE PE DEPLIN DE ACORD CU IMPORTAN ța elaborării unui buget realist și a luat măsurile recomandate pentru a asigura o gestionare bugetară eficientă pe durata programului. Proiectul preliminar de buget pentru 2009 a fost întocmit în conformitate deplină cu aceste principii.

Angajamentele sunt, în mod consecvent, bugetate într-o măsură mai ridicată decât plățile, din cauza perioadei mai lungi stabilite pentru plăți în comparație cu angajamentele. Deoarece angajamentele cresc, în general, de la an la an, nivelul angajamentelor restante va crește și el. Cu toate acestea, regula n+2/n+3 din cadrul politicii de coeziune asigură faptul că angajamentele vor fi în mare măsură utilizate în cursul a 2-3 ani.

E ) Veniturile (documentul de lucru al Comisiei, punctele 15-17)

COMISIA SALUTă CONSIDERAREA, DIN NOU, DE CăTRE CURTEA DE CONTURI, ÎN 2006, a funcționării generale a sistemelor de supraveghere și control utilizate pentru venituri ca fiind satisfăcătoare, precum și considerarea tranzacțiilor subiacente ca fiind legale și regulate.

Pe baza unui document de lucru pregătit de Comisie, Comitetul consultativ privind resursele proprii (ACOR) a dezbătut solicitarea Consiliului de evaluare calitativă a administrării, gestionării și controlului sistemului tradițional de resurse proprii și a sistemului de resurse proprii TVA. S-a ajuns la concluzia că această evaluare ar fi mai bine realizată în contextul mai larg al revizuirii bugetului.

Orientările pentru contul B au fost emise și discutate în cadrul reuniunii ACOR din decembrie 2007.

Referitor la ridicarea rezervei privind elementele cuprinse în declarațiile anuale de TVA ale statelor membre, inclusă de Comisie în rapoartele sale de control, Comisia planifică o abordare structurată pe trei axe. Rezervele vor fi clasificate într-un cadru care va identifica în mod clar prioritățile. Dacă este necesar, se vor stabili contacte cu statele membre numai în scopul revizuirii și conceperii unor mijloace pentru ridicarea rezervelor nesoluționate (o astfel de revizuire este deja planificată pentru 2008). În cazul în care statele membre nu înregistrează progrese în ridicarea rezervelor, Comisia va lua în considerare începerea procedurilor de încălcare a dreptului comunitar.

F) Politica agricolă comună (documentul de lucru al Comisiei, punctele 18-20)

Comisia și statele membre continuă să depună eforturi pentru consolidarea sistemelor de gestionare și control, în ciuda îmbunătățirilor semnificative deja înregistrate în gestionarea cheltuielilor pentru Politica agricolă comună (PAC). Curtea Europeană de Conturi confirmă faptul că, dacă este aplicat corespunzător, sistemul integrat de gestiune și control (SIGC) este un sistem de control eficient pentru limitarea riscului de cheltuieli nejustificate.

SIGC acoperă în prezent aproximativ 84,5% din cheltuielile FEGA. Efectele diferitelor reforme vor extinde această acoperire la aproximativ 89% până în 2010 și la aproximativ 92% până în 2013, ceea ce ar trebui să consolideze evoluția pozitivă și să contribuie la reducerea suplimentară a riscului general.

În ceea ce privește condițiile de eligibilitate pentru măsurile de agromediu în dezvoltarea rurală, statele membre sunt acum obligate să se asigure că toate măsurile de dezvoltare rurală, inclusiv măsurile de agromediu, sunt verificabile și controlabile și că acțiunile de control de la nivelul statelor membre oferă siguranța că criteriile de eligibilitate și alte angajamente sunt respectate. Aspectul a fost abordat, de asemenea, și în contextul programării dezvoltării rurale pentru perioada 2007-2013.

În ceea ce privește închiderea conturilor, aplicarea noii „reguli 50/50”, specificate în articolul 32 alineatul (5) din Regulamentul (CE) nr. 1290/2005, se bazează pe cifre furnizate de statele membre și certificate de organismele de certificare. Comisia monitorizează aplicarea acestei reguli prin verificări la fața locului și controale documentare, care pot duce la corecții financiare în cazul practicilor neconforme.

G ) Măsuri structurale (documentul de lucru al Comisiei, punctele 21-25)

COMISIA CONTINUă Să COOPEREZE ÎNDEAPROAPE CU STATELE MEMBRE PENTRU A ÎMBUNăTă ți sistemele de gestionare și control pentru cheltuielile aferente acțiunilor structurale. Acțiunile recente includ stabilirea unei orientări pentru bunele practici în ceea ce privește verificările de gestiune (COCOF 08/0020/02), verificările efectuate de autoritățile de certificare (COCOF 08/0014/01) și un seminar de formare pentru 500 de reprezentanți ai autorităților naționale de gestionare și certificare, în iunie 2008. Măsuri suplimentare sunt expuse în planul de acțiune al Comisiei din 19 februarie 2008, pentru a consolida rolul său de supraveghere în acest domeniu [COM(2008) 97]. De asemenea, Comisia organizează reuniuni de coordonare anuale cu instituțiile naționale de control, în plus față de discuțiile periodice cu statele membre, privind problemele de gestionare și control, desfășurate în cadrul comitetului de gestionare a acțiunilor structurale (COCOF) și față de reuniunile tehnice ad hoc .

Toate activitățile de orientare, instruire și coordonare ale Comisiei au scopul de a simplifica folosirea zilnică a fondurilor prin clarificarea cerințelor și prevenirea dublării controalelor. Comisia ia măsuri specifice pentru a încuraja folosirea dispozițiilor pentru sumele forfetare și închiderea parțială și pentru a oferi o orientare cu privire la regulile de eligibilitate. Acestea sunt stabilite în cadrul planului de acțiune din data de 19 februarie 2008, acțiunile 4.3 și 4.4.

Comisia consideră că activitatea sa de audit este deja eficientă, aducând îmbunătățiri ale sistemelor de gestionare și control, de exemplu prin punerea în aplicare a planurilor de acțiune de remediere, dar intenționează să mărească impactul activității de audit accelerând adoptarea unor decizii, unde este cazul, de suspendare a plăților sau aplicare de corecții financiare.

În prezent, Comisia raportează, pe bază trimestrială, corecțiile și recuperările financiare care rezultă din propriile activități de audit sau din cele ale Curții de Conturi, în domeniul acțiunilor structurale pentru situațiile financiare anuale. Cifrele referitoare la recuperările efectuate de statele membre sunt, de asemenea, publicate în raportul anual privind punerea în aplicare a fondurilor structurale.

H ) Politici interne, inclusiv cercetarea (documentul de lucru al Comisiei, punctele 26-32)

PRINCIPALUL RISC PRIVIND LEGALITATEA și regularitatea cheltuielilor de cercetare este acela că beneficiarii supraestimează cheltuielile în declarațiile de costuri, iar acest lucru nu este descoperit și corectat ulterior de către Comisie. Numeroase erori care afectează legalitatea și regularitatea pot fi depistate (și, prin urmare, corectate) numai prin intermediul controalelor la fața locului. Pentru a rezolva această problemă, Comisia și-a reorientat strategia de control către detectarea și rectificarea erorilor ex post, după efectuarea plății. Direcțiile Generale Cercetare au pus în aplicare propria strategie de audit FP6, care constă în creșterea numărului de audituri, o nouă strategie de eșantionare și corectarea erorilor sistemice, dacă acestea au fost repetate de același beneficiar în alte contracte neauditate. Strategia de audit va fi pusă în aplicare în decursul unei perioade de patru ani. Din cauza naturii sale multianuale, eficacitatea strategiei de control a Direcțiilor Generale Cercetare poate fi măsurată și evaluată în întregime numai în ultimele etape din viața unui program-cadru. De asemenea, s-au depus eforturi pentru a simplifica și clarifica orientările în calcularea și raportarea costurilor pentru beneficiari și auditori autorizați.

În domeniul educației și culturii, Comisia pune în aplicare o strategie de supraveghere revizuită bazată pe abordarea „cadrului de control integrat”. Aceasta include declarații de asigurare ex ante pentru perioada 2007-2013 emise de autoritățile naționale și declarații de asigurare anuale ex post privind folosirea fondurilor din anul anterior. Urmarea recomandărilor de audit al sistemelor a fost inclusă în procesul de evaluare a declarațiilor de asigurare ex ante pentru 2007-2013, emise de autoritățile naționale și este monitorizată în permanență. În plus, regulile noilor programe pentru 2007-2013 în domeniul educației și al culturii au fost simplificate, iar măsurile de finanțare forfetară sunt folosite pe scară largă.

Comisia ia măsurile corespunzătoare pentru a respecta recomandarea Consiliului privind plățile întârziate către beneficiari și nevoia de a respecta limitele de timp pentru operațiunile specifice cheltuielilor, stabilite în Regulamentul financiar. Eforturile depuse au avut drept efect creșterea procentuală a plăților efectuate la timp. Problema este monitorizată îndeaproape și beneficiază de o atenție deosebită pentru a asigura o îmbunătățire continuă.

I ) Acțiuni externe (documentul de lucru al Comisiei, punctele 33-35)

COMISIA A LUAT O SERIE DE MăSURI MENITE Să ÎMBUNăTă țească sistemele create pentru a asigura legalitatea și regularitatea cheltuielilor în domeniul acțiunilor externe la nivelul organizațiilor care pun în aplicare proiectele: mandatul standard pentru verificările cheltuielilor pentru finanțări nerambursabile și contractele de servicii pe bază de onorariu (obligatorii din februarie 2006), noi mandate standard pentru auditurile financiare și de sistem (obligatorii din octombrie 2007), consolidarea anuală a rezultatelor auditului extern într-un raport de sinteză cu scopul definirii unei tipologii a constatărilor și identificării acțiunilor corective, dezvoltarea auditului CRIS, care ar îmbunătăți raportarea rezultatelor auditului.

În domeniul ajutorului umanitar, echilibrul dintre auditurile efectuate la serviciile centrale și cele la fața locului a fost revizuit și trebuie încadrat în contextul unei strategii generale de control. Numărul de audituri la fața locului a crescut de la 20 în 2006, la 37 în 2007.

J ) Strategia de preaderare (documentul de lucru al Comisiei, punctele 36-38)

COMISIA CONTINUă Să MONITORIZEZE ÎNDEAPROAPE SISTEMELE NA ționale de supraveghere și control a cheltuielilor din cadrul programele de preaderare și, dacă este necesar, să încurajeze puternic țările beneficiare în adoptarea de măsuri pentru a redresa situațiile nesatisfăcătoare. În ceea ce privește programul Sapard, Comisia și-a intensificat verificările și monitorizarea acestora, conform recomandărilor Consiliului. Programele Sapard au fost închise pe baza solicitărilor de plată pentru bilanțul final, a deciziei privind închiderea conturilor și a raportului final privind punerea în aplicare.

K ) Cheltuieli administrative (documentul de lucru al Comisiei, punctele 39-46)

ÎN CEEA CE PRIVE ște achizițiile publice, Oficiul pentru infrastructură și logistică din Bruxelles și Oficiul pentru infrastructură și logistică din Luxemburg au pus în aplicare măsuri de control specifice pentru îmbunătățirea gestionării achizițiilor publice, după cum se menționează în răspunsul Comisiei la raportul anual al Curții de Conturi pe 2006. Pentru cheltuielile imobiliare, procedurile negociate sunt permise în temeiul articolului 126 alineatul (1) litera (h) din dispozițiile de punere în aplicare.

În ceea ce privește drepturile de pensie din partea Comunităților, Comisia a prezentat cifrele și estimările, astfel cum i s-a cerut în timpul prezentării proiectului preliminar de buget în cadrul Comitetului pentru buget al Consiliului din data de 10.6.2008, iar documentele suplimentare au fost transmise la 13.6.2008. Aceste date vor face parte din prezentarea standard.

În ceea ce privește agențiile, Comisia a adoptat, la 9.7.2008, revizuirea Regulamentului financiar cadru[1], care conține dispoziții întărind obligația agențiilor de a prezenta, în cererile de plată, previziuni riguroase privind solicitările de numerar reale din cursul anului pentru a evita fluxurile de lichidități inutile. Acest lucru trebuie să permită Comisiei să urmărească mai îndeaproape soldurile de numerar ale agențiilor și, ca atare, să aibă drept efect, de acum înainte, o planificare mai riguroasă și o transparență crescută, în conformitate cu Declarația comună din 13 iulie 2008.

Agențiile sunt organisme independente ale Comunității care sunt complet responsabile, din punct de vedere legal și financiar, de gestionarea resurselor proprii. În limitele disponibilităților, Comisia a sprijinit și va continua să sprijine agențiile, pentru a le oferi posibilitatea să folosească cunoștințele, experiența și recomandările Comisiei în domeniul gestiunii financiare.

În plus, o evaluare orizontală urmează să fie lansată în martie 2008, în contextul comunicării Comisiei „Agențiile europene: calea de urmat”. Printre altele, evaluarea va aprecia, de asemenea, impactul agențiilor asupra organizării interne și a activităților Comisiei. Grupul de lucru interinstituțional pe care Comisia și-a propus să îl înființeze împreună cu Parlamentul European și Consiliul va contribui, inter alia , la definirea obiectivelor și sferei acestei evaluări orizontale. Comisia intenționează să prezinte un raport al rezultatelor acestei evaluări până în 2009-2010.

L ) Instrumente financiare și activități bancare (documentul de lucru al Comisiei, punctele 47-48)

ÎN CEEA CE PRIVE ște gestionarea operațiunilor bancare din zona mediteraneană în conformitate cu Regulamentul MEDA, punctele slabe descoperite de Curtea de Conturi se referă la trecut și au fost remediate. Convenția privind gestionarea încheiată între Comisie și Banca Europeană de Investiții (BEI) se află în procesul de renegociere.

II. RAPOARTELE SPECIALE ALE CURțII DE CONTURI (documentul de lucru al Comisiei, punctele 49-63)

CONSILIUL A PREZENTAT COMISIEI O SERIE DE RECOMANDăRI PRIVIND RAPOARTELE SPECIALE PUBLICATE DE CURTEA DE CONTURI ÎN 2006 și 2007. Răspunsurile Comisiei la aceste recomandări pot fi găsite în documentul de lucru al Comisiei (punctele 49-63).

III. FONDURILE EUROPENE DE DEZVOLTARE (documentul de lucru al Comisiei, punctele 64-66)

COMISIA A LUAT ACT DE RECOMANDăRILE CONSILIULUI PRIVIND FONDURILE EUROPENE DE DEZVOLTARE. ÎN CEEA CE PRIVE ște situațiile financiare, după trecerea de la OLAS la CRIS, procedurile contabile, în special închiderea conturilor, vor fi automatizate. Totuși, deși închiderile sunt realizate manual în sistemul OLAS, numeroase verificări sunt efectuate pentru a evita erorile.

În ceea ce privește sprijinul bugetar, Comisia confirmă faptul că, în procedurile de acordare a acestuia și înaintea efectuării transferurilor de fonduri, se asigură că sunt îndeplinite condițiile Acordului Cotonou și ale acordurilor de finanțare.

Informațiile privind gestionarea riscului, analiza sistemului de control intern și auditul tranzacțiilor pot fi găsite în Raportul anual de activitate pe 2007 al EuropeAid.

* * *

[1] Regulamentul (CE, Euratom) nr. 652/2008 al Comisiei de modificare a Regulamentului (CE, Euratom) nr. 2343/2002 privind regulamentul financiar cadru pentru organismele menționate la articolul 185 din Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene.